钦定古今图书集成/方舆汇编/边裔典/第051卷 > 宋
## 钦定古今图书集成/方舆汇编/边裔典/第051卷 > 宋

### 真宗咸平四年十一月龟兹国来贡

按：《宋史真宗本纪》云云。

### 大中祥符三年龟兹入贡

按《宋史真宗本纪》，不载。按龟兹本传，“龟兹本回鹘
别种，其国主自称师子王，衣黄衣宝冠，与宰相九人
同治国事。国城有市井而无钱货，以花蕊布博易，有
米麦瓜果。西至大食国，行六十日，东至夏州，九十日。
或称西州回鹘，或称西州龟兹，又称龟兹回鹘。”按
《回鹘传》：“是年，龟兹国王可汗遣使李廷福、监使翟进
来进‘香药、花蕊布、名马、独峰驼、大尾羊、玉鞍勒、琥珀、
䃋石等’。”
大中祥符六年，龟兹入贡。

按《宋史真宗本纪》：大中祥符六年十一月乙卯，龟兹
遣使来贡按龟兹本传不载按《回鹘传》：“六年，龟
兹进奉使李延庆等三十六人对于长春殿，献名马、
弓箭、鞍勒、团玉、香药等。优诏答之。”

### 天禧元年六月乙酉龟兹国使张复延等贡玉勒鞍马令给其直

天禧四年十二月丁亥，龟兹遣使来贡。

按以上《宋史真宗本纪》云云。

### 仁宗天圣二年龟兹来贡

天圣七年，龟兹来贡。

天圣九年，龟兹来贡。

按以上《宋史仁宗本纪》云云。

### 景祐四年龟兹来贡

按《宋史仁宗本纪》云云。按龟兹本传。自天圣至景
祐四年。入贡者五。最后赐以佛经一藏。

### 神宗熙宁四年龟兹入贡

按《宋史神宗本纪》不载。按龟兹本传：“熙宁四年，使
李延庆、曹福入贡。”

熙宁五年二月壬子，龟兹入贡。

按《宋史神宗本纪》云云。按《龟兹本传》。“五年又使卢
大明笃都入贡。”

### 哲宗绍圣三年龟兹入贡

按《宋史哲宗本纪》云云按龟兹本传：“绍圣三年使
大首领阿连撒罗等三人以表章及玉佛至洮西，熙
河经略使以其罕通使，请令于熙秦州博买，而估所
赍物价答赐遣还，从之。”